**U Ledeni park na Tomislavcu stiže Sveti Nikola -**

**poseban program za najmlađe posjetitelje**

***Zagreb, 05. prosinca 2023. godine: U blistavoj čaroliji predstojećih blagdana, Ledeni park na Tomislavcu sprema se za nezaboravno iskustvo koje će obogatiti srca najmlađih posjetitelja. Sveti Nikola dolazi prošetati ledenom pozornicom, a ovogodišnji program odvijat će se 6. prosinca 2023. godine od 17 do 19 sati. Pozivaju se svi roditelji i dobra dječica da se pridruže ovoj posebnoj večeri, ispunjenoj smijehom, toplinom i, naravno, darovima.***

U srcu Zagreba, **6. prosinca 2023., od 17 do 19 sati**, Ledeni park na Trgu kralja Tomislava postaje pozornica posebnog programa namijenjenog najmlađim posjetiteljima. Sveti Nikola, neizostavni gost u ovo doba godine, dolazi razveseliti srca mališana, noseći sa sobom vreću punu darova, smijeha i veselja.

**Što vas očekuje?**

Veseli program trajat će **od 17 do 19 sati**, a uključuje prigodan glazbeni doživljaj u ritmu blagdanske atomsfere, druženje i fotografiranje sa Svetim Nikolom, klizanje u veličanstvenoj svjetlucavoj atmosferi, reprizu klizačke revije na ledu u nešto skromnijem, ali i dalje čarobnom formatu te pregršt finih i ukusnih delicija za velike i male.

**Ali, što je Sveti Nikola bez poklona?**

Ne brinite, organizatori su mislili na sve, pa tako vaše mališane očekuju nezaobilazni trenuci darivanja i slatkih iznenađenja. Svaki kutak Ledenog parka bit će ispunjen toplinom i radošću, a vaši najmlađi će uživati dok s nestrpljenejm otvaraju poklone s osmijehom na licu.

Roditelje pak očekuju vaučeri s kojima će se moći počastiti u jednoj od 15 ugostiteljskih kućica raznovrsne ponude. I naravno, neprocjenjiva i nezamjenjiva sreća na licima njihovih najmilijih.

Pozivaju se roditelji da se odazovu na proslavu jer Sveti Nikola za svako dobro dijete ima stvarcu koju.

Organizatori također najavljuju poseban program za najmlađe za Badnjak i Silvestrovo.

**Vidimo se na Ledenom!**